Diari Oficial de la Generalitat Valenciana


Sumari del DOGV 8733, del 05-02-2020 (2020/935)

ORDRE 1/2020, de 28 de gener, de la Vicepresidència segona i Conselleria d'Habitatge i Arquitectura Bioclimàtica, per la qual es prorroga el règim excepcional establit en la disposició transitòria primera del Decret 191/2013, de 20 de desembre, del Consell, relatiu als preus, rendes i superfícies màxims dels habitatges protegits de nova construcció.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2020/01/28/1/dof/vci/html**

### Dades del document

Número de DOGV
:   8733

Data del DOGV
:   05-02-2020

Secció del DOGV
:   I. DISPOSICIONS GENERALS

Número del document
:   2020/935


Data del document
:   28-01-2020

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Ordre

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * política de l'habitatge
    * necessitat d'habitatge
    * Dret de l'habitatge
    * legislació
    * habitatge social
    * reglamentació urbanística

ORDRE 1/2020, de 28 de gener, de la Vicepresidència segona i Conselleria d'Habitatge i Arquitectura Bioclimàtica, per la qual es prorroga el règim excepcional establit en la disposició transitòria primera del Decret 191/2013, de 20 de desembre, del Consell, relatiu als preus, rendes i superfícies màxims dels habitatges protegits de nova construcció. [2020/935]  
  
  
PREÀMBUL  
  
El Decret 191/2013, de 20 de desembre, del Consell, va modificar diversos preceptes del Decret 90/2009, de 26 de juny, del Consell, pel qual s'aprova el Reglament d'habitatges de protecció pública, a fi de dotar d'un marc estable l'habitatge protegit a la Comunitat i completar la regulació que tradicionalment s'incloïa en els plans d'habitatge.  
  
Així mateix, es va establir un règim excepcional aplicable a la qualificació de les promocions sol·licitades durant el primer any de vigència del Decret 191/2003, a fi de facilitar la transició de les promocions ja iniciades al nou règim establit en el decret.  
De conformitat amb el que s'estableix en la disposició transitòria primera del Decret 191/2013, el termini d'un any pot prorrogar-se per mitjà d'una ordre de la conselleria competent en matèria d'habitatge, quan hi haja circumstàncies excepcionals que així ho aconsellen.  
A l'empara del que es disposa en la disposició transitòria primera a la qual es refereix el paràgraf anterior, l'Ordre 21/2014, de 23 de setembre, de la Conselleria d'Infraestructures, Territori i Medi Ambient, va prorrogar un any del règim excepcional establit en la disposició transitòria primera del Decret 191/2013, de 20 de desembre, del Consell.  
  
L'Ordre 4/2016, de 22 de març, de la Conselleria d'Habitatge, Obres Públiques i Vertebració del Territori, va prorrogar, així mateix, per un any el règim excepcional, que va finalitzar el 24 de desembre de 2016.  
  
L'Ordre 2/2017, de 24 de gener, de la Conselleria d'Habitatge, Obres Públiques i Vertebració del Territori, de nou prorrogà per un any el règim excepcional de la disposició transitòria primera, fins al 24 de desembre de 2017.  
L'Ordre 10/2017, de 27 d'octubre, de la Conselleria d'Habitatge, Obres Públiques i Vertebració del Territori, novament va prorrogar el règim excepcional, aquesta vegada per dos anys, fins al dia 24 de desembre de 2019.  
En la conjuntura actual, continua sense haver-se completat la transició de les promocions d'habitatges protegits cap al nou règim establit, i no han variat les circumstàncies socials i econòmiques que van propiciar les anteriors pròrrogues; per això, s'estima convenient prorrogar el règim excepcional articulat en l'esmentada disposició transitòria primera del Decret 191/2013, i fer-ho per un any més, en nom de la seguretat jurídica.  
Per això, complits els tràmits procedimentals oportuns; evacuats els informes preceptius; vistes la Llei 39/2015, d'1 d'octubre, del procediment administratiu comú de les administracions públiques, i altra normativa obligatòriament i pertinentment aplicable, i en virtut de les facultats conferides per l'article 28.e de la Llei 5/1983, de 30 de desembre, del Consell,  
  
  
ORDENE  
  
Article únic  
La pròrroga del règim excepcional establit en la disposició transitòria primera del Decret 191/2013, de 20 de desembre, del Consell, pel qual es modifiquen determinats preceptes del Decret 90/2009, de 26 de juny, del Consell, pel qual es va aprovar el Reglament d'habitatges de protecció pública.  
Es prorroga durant el termini d'un any el règim excepcional aplicable a les qualificacions de promocions sol·licitades a partir de l'entrada en vigor de l'esmentat Decret 191/2013, de 20 de desembre, del Consell, establit en la disposició transitòria primera, prorrogat per primera vegada mitjançant l'Ordre 21/2014, de 23 de setembre, de la Conselleria d'Infraestructures, Territori i Medi Ambient, i posteriorment mitjançant les ordres 4/2016, de 22 de març, 2/2017, de 24 de gener, 10/2017, de 27 d'octubre, de la Conselleria d'Habitatge, Obres Públiques i Vertebració del Territori  
Aquesta pròrroga serà efectiva a partir de la finalització del termini atorgat per l'Ordre 10/2017, de 27 d'octubre, de la Conselleria d'Habitatge, Obres Públiques i Vertebració del Territori, per la qual es prorroga el règim excepcional establit en la disposició transitòria primera del Decret 191/2013, de 20 de desembre, del Consell, això és, fins al 24 de desembre de 2020.  
  
  
DISPOSICIÓ ADDICIONAL  
  
Única. Regla de no despesa  
La implementació de la present ordre no podrà tindre cap incidència en la dotació de tots i cadascun dels capítols de despesa assignats a les conselleries i, en tot cas, haurà de ser atesa amb els mitjans personals i materials de la conselleria competent en matèria d'habitatge.  
  
  
  
DISPOSICIONS FINALS  
  
Primera. Habilitació normativa  
S'habilita la directora general competent en matèria d'habitatge per a dictar totes les resolucions, instruccions i interpretacions oportunes per al millor desplegament i aplicació d'aquesta ordre.  
  
Segona. Entrada en vigor  
La present ordre entrarà en vigor l'endemà de la publicació en el Diari Oficial de la Generalitat Valenciana.  
  
València, 28 de gener de 2020  
  
El vicepresident segon  
i conseller d'Habitatge i Arquitectura Bioclimàtica,  
RUBÉN MARTÍNEZ DALMAU


Còpia Permalink ELI